Cine are interesul să demonstreze că România e o țară vulnerabilă, că Armata nu mai are în fruntea ei prea mulți profesioniști, de vreme ce mai mult de jumătate din generalii și coloneii ei au ieșit la pensie; că atașamentul militarilor față de țara lor scade atunci când rămân fără bani; că, așa cum a văzut o lume întreagă de Ziua Marinei, coasta Mării Negre este total descoperită? Toate aceste detalii sunt probabil cunoscute de eventualii inamici ai României, dar afișarea lor prin manevrele exhibi­ționiste ale Guvernului nu face decât să umilească Armata Română în văzul întregii lumi.